Ko ētahi o ngā kōrero i puta mai i a mātou e haere ana ki te Rēkohu, ko tēnei pire he pūtake, ko tēnei pire he tūāpapa, he tūāpapa i taea te hanga i tō rātou nei whare, te whare o ngā imi Moriori. I kite ā-kanohi mātou i te ātaahua o tō rātou nei marae, Te Kōpinga. I rangona mātou te manawa reka o te kai, i rangona ō mātou nei puku te reka o te hōhonu o te kai moana, ā, nō reira, ko tērā te tauira ka whakaturea ki roto i tēnei pire, heoi anō, he nui ngā mahi ki mua i te aroaro ki tēnei o ngā imi.